تقرير لمصير

حق الشعوب ف تقرير المصير هو مبدأ اساسي ف القانون الدولي الحديت (عادة كيتعتابر قاعدة آمرة (ݣيوس كوݣينس))، هاكا، هو ملزِم ف الأمم المتحدة ك تفسير سلطوي ل معايير الميتاق.شوف: قرار الجمعية العامة ديال الامم المتحدة 1514 ف ويكي مصدر (ب لونݣلي) هاد الحق كيݣول ان الشعوب، استنادا ل احترام مبدأ المساواة ف الحقوق و تكافؤ الفرص العادل، عندهم الحق باش يختارو ب كل حرية سيادتهم و وضعهم السياسي الدولي بلا حتى تدخل.شوف: الفصل I - مقاصد و مبادئ ميتاق الامم المتحدة

 تاريخ 
 قبل و بعد الحرب العالمية اللولة 
هاد المفهوم اول مرة تم التعبير عليه كان ف الستينات ديال القرن 19، و نتاشر من بعدها ب الزربة. خلال و من بعد الحرب العالمية اللولة، تم تشجيع هاد المبدأ من قبل ڤلاديمير لينين و الرئيس ديال الميريكان وودرو ويلسون. ملي علن ويلسون على المبادئ الربعتاعش ديالو ف 8 يناير 1918، ݣال نهار 11 فبراير 1918: «التطلعات الوطنية خاصها تحتارم؛ دابا ما يمكنش الهيمنة و حكم الناس ما عدا ب موافقتهم الخاصة. "تقرير المصير" ماشي غير مصطلح؛ و لكن هو مبدأ حتمي ديال العمل.»

 خلال الحرب العالمية التانية 
تم تضمين هاد المبادئ خلال الحرب العالمية التانية ف ميتاق الأطلنتي لي تم الاعلان عليه ف 14 غشت 1941 من قبل رئيس الميريكان فرانكلين روزفلت و رئيس وزراء المملكة المتحدة ونستون تشرشل لي تعهدو ب النقاط الرئيسية التمنية ف الميتاق.شوف: البند التالت من ميتاق الاطلنتي ف ويكي مصدر (ب لونݣلي)، جا فيه:«تالتا، كيحتارمو حق كامل الشعوب ف اختيار شكل الحكومة لي باغين يعيشو ف ضلها؛ و باغين يشوفو الحقوق السيادية و الحكم الداتي كيرجع ل هادوك لي تحرمو منهم؛» و تم الاعترف به ك حق قانوني دولي من بعد إدراجو صراحة كحق ف ميتاق الأمم المتحدة.

 اشكاليات 
هاد المبدأ ما كيحددش كيفاش خاص القرار يتخاد، ولا اشنهما النتائج لي خاص يكونو، سوا استقلال، فيديرالية، حماية، ولا شي شكل من أشكال الحكم الداتي ولا الاستعاب الكامل. نفس الشيء ما كيبينش كيفاش خاص يكون تعيين الحدود بين الشعوب، ولا حتى اشنو لي كيشكل الشعب. كاينين تعاريف ومعايير قانونية متضاربة ل تحديد المجموعات التي عندها الحق باش تطالب بحق تقرير المصير ب صورة مشروعة.Betty Miller Unterberger, "Self-Determination", Encyclopedia of American Foreign Policy, 2002.

ب التالي، ولى مصطلح تقرير المصير كيعني الاختيار الحر ل افعال الواحد الخاصة به بلا اكراه خارجي.

 مصادر 

تصنيف:حكم داتي
تصنيف:نضريات سياسية
تصنيف:قانون دولي
تصنيف:انهاء الاستعمار
تصنيف:سيادة
تصنيف:حركات الاستقلال
تصنيف:قوم
تصنيف:مقالات فيها مصدر و 3000 بايت